ДОМ ЗДРАВЉА ПОЖАРЕВАЦ

**ПРЕДЛОГ ЗА ЧЕТВРТИ РЕБАЛАНС ФИНАНСИЈСКОГ ПЛАНА ЗА 2017. ГОДИНУ**

У Пожаревцу, август 2017. Године

**ПРЕДЛОГ ЗА ЧЕТВРТИ РЕБАЛАНС ФИНАНСИЈСКОГ ПЛАНА ЗА 2017. ГОДИНУ**

Финансијски плана Дома здравља, као и сви ребаланси финансијског плана за 2017. гоину, сагледава све изворе финансирања. У зависности од плана рада и активности , плана ресурса (људских и материјалних ) , водимо рачуна из којих извора је могуће обезбедити средства за њихово финансирање. Четврти ребаланс финансијског плана за 2017. одину односи се на промене у финансирању из средстава Републичког фонда за здравствено осигурање и сопствених прихода.

У складу са одредбама Правилника о уговарању здравствене заштите из обавезног здравственог осигурања са даваоцима здравствених услуга за 2017 годину , за Дом здравља Пожаревац је потписан Први анекс уговора о финансирању здравствене заштите из обавезног здравственог осигурања за 2017. годину са Републичким фондом за здравствено осигурање бр 450-117/17-1 од 07.08.2017. године. Наведеним уговором умањена су средства за намену плата примарне здравствене заштите у вредности 14.994.000,00 динара. Умањење средстава плата за 2017. годину је последица донетог Кадровског плана за 2017. годину од стране Министарства зравља. Запослени који су избрисани из апликације уговорених радника код Републичког фонда за здравственог осигурања , плату ће примати из средстава сопствених прихода Дома здравља Пожаревац.

Четвртим ребалансом извршићемо и прерасподелу средтава Републичког фонда за здравствено осигурање у вредности 600.000, 00 динара. Финансијским планом за 2017. годину била су опредељена средства код расхода на позицији 423900 Остале опште услуге . Достављањем Прилога 7 од стране Републичког фонда за здравствено осигурање у 2017. години наведене услуге немогу да се финансирају из наведених средстава, већ само из сопствених прихода. Средства у износу 600.000,00 динара прерасподељују се на расходе на позицијама 423600 Услуге за домаћинство-прање веша у износу 450.000,00 динара и 423300 Услуге образовања и усавршавања запослених у износу 150.000,00 динара.

У току августа месеца 2017. године Дом здравља Пожаревац је закључио Уговор о пружању услуга са ПД „ Георад“ доо Дрмно у вредности 1.101.160,00 динара без ПДВа за обављање предходних и периодичних лекарских прегледа радника на радним местима са повећаним ризиком. Закључењем уговора и обављањем наведених прегледа повећавају се сопствени приходи Дома здравља Пожаревац.

У табеларном приказу **Приход**и , разврстани су приходи по наведеним изворима финансирања.

Према изворима финансирања планирани су расходи и издаци по свакој намени и позицији економске класификације у укупној наведеној вредности. Усаглашене су и циљне вредности за програмске активности које се односе на текуће послове Дома здравља и обезбеђују услове за основно функционисање. У прилогу је дат табеларни приказ Расхода и Издатака.

Из свега наведеног створили су се услови да се изврши Четврти ребаланс финансијског плана за 2017. годину на аналитичком нивоу.

ПРЕДЛАГАЧ:

Помоћник директора за финансијско-рачуноводствене и економске послове

Смиљка Петровић дипл.ецц